In nomine Patris et Filii et Spiritus Sancti. Notum sit omnibus veritatem amantibus, quod ego Willelmus et ego Aymericus de castro Gordone dedimus Domino Deo et beatis Petro et Paulo apostolis et sanctæ Cluniacensi æcclesiæ, in manus domni Pontii, ejusdem sanctæ Cluniacensis congregationis venerabilis abbatis, pro remedio animarum nostrorum patrum et matrum nostrarum omniumque parentum nostrorum, nemus prius Mons Malus, nunc autem Mons Sancti Johannis vocatum, cum fundo, fundum cum omni libertatis auctoritate et utilitate, in perpetuum Cluniacensibus monachis possidendum, et in servitium Dei ad æcclesiam ibi construendum. Preterea dedimus eidem domno abbati Pontio et monachis suis in eodem Sancti Johannis Monte Deo servientibus boveriam de Parinnaco. De cætero laudavimus, concessimus et donavimus in proprietatem cum omni libertate, auctoritate et utilitate eidem loco prefato quicquid homines nostri de nostris fedvalibus ad eundem locum dederint: ea scilicet conditione, ut ipse domnus Pontius abbas omnes illas terras quæ ab illa die in nostra potestate ei collatæ fuerint, respondere eidem prefato Montis Sancti Johannis loco precipiat. Porro omnibus tam laicis quam clericis ad eundem locum confugientibus et habitationem in eodem loco sibi preparantibus aut mansionem ibi habentibus infra terminos crucum, ego Willelmus et ego Aymericus pacem, salvationem et securitatem in omnibus rebus et corporibus suis promisimus, fide ac sacramento confirmavimus, tam nos quam milites nostri et clientes. Si quis autem pro aliquo timore, offensione vel forifacto, de alio loco ad istum locum pro salvatione rerum et corporum suorum confugerint, illis fide et sacramento confirmavimus, quatinus ibi pacem et salvationem hac ratione habeant, ut ejusdem loci monachi super illos clamantibus et justiciam requirentibus justitiam faciant. Si vero non potuerint, illos et res eorum a se expellant. Illi autem recedentes et res eorum, per triduum, pacem ab omnibus hominibus habeant. Porro hanc nostram donationem nobiscum confirmaverunt, viderunt et fecerunt Rotbertus de Alba Rupe, Raimundus et Gausbertus frater ejus de Galviac, Raimundus et Arnaldus de Vernul, Raimundus et Petrus Willelmi, Maynardus de Bainac, Bernardus Hugonis de Roca, Willelmus de Felhonor, Gausbertus et Bernardus de Pestiliaco, Petrus de Lamutta, Rinaldus de Rufilac, Arnaldus de Tolviun, Aymericus Iterii, Rigaldus et Arnaldus, fratres sui, Giraldus de Castello Novo, Giraldus et filius suus, Giraldus de Valon, Raimundus Vuillelmi de Vigan, et plures alii milites. Item, servientes: Giraldus Engolismensis, Eberardus Cocus et filius ejus Arnaldus, Giraldus Archimbaldi et Siginus frater ejus, item Rainaldus Eberardi, Helyas pincerna et plures alii. Actum publice apud castrum Gordonem, anno Dominicæ incarnationis M. C. et nono decimo, anno autem ordinationis domni Pontii abbatis XI, presentibus monachis Cluniensibus: Gausberto Aurelianense abbate, Deusdet Fisiacense abbate, Wichardo camerario, Iterio, Bernuino. Regnante Lodevico rege Francorum. Porro donavimus eisdem monachis in eodem prefato Sancti Johannis Monte Deo servientibus in proprios usus singulariter in omnibus silvis et nemoribus nostris, porcis eorum pascua, et tam ad ædificandum quam ad suos speciales focos ligna quantum eis necesse fuerit. Testes hujus nostræ donationis sunt: Arnaldus de Galviac, Arnaldus de Rufilac, Adimarus de Galviac, et cæteri omnes prescripti, qui sunt obsides confirmationis hujus nostræ salvationis sunt et obsides ejusdem nostræ donationis.